Title: Paragraf
Author: mfsr
Last saved by: agenda0

Vyhodnotenie pripomienok z medzirezortného pripomienkového konania k návrhu zákona o dani z dedičstva, dani z darovania a dani z prevodu nehnuteľnýh vecí

Para
graf

Odsek, 
písmeno

Organizácia

Pripomienka

Stanovisko MF SR

§ 2 | | Ministerstvo hospodárstva SR | Žiada ponechať súčasnú právnu úpravu § 2 ods.1 a zásadne nesúhlasí s opätovným zavedením dane z dedičstva v I. skupine daňovníkov. | Akceptovanie pripomienky závisí od rozhodnutia vlády SR a politickej vôle.
§ 3 | ods. 1 | Ministerstvo spravodlivosti SR | Nahradiť slová „príslušného orgánu“ slovami „súdu o dedičstve“. | Neakceptuje sa, je potrebné pri nadobudnutí majetku pri dedení majetku z cudziny rešpektovať aj rozhodnutia iných orgánov.
| ods. 1 | Ministerstvo práce, sociálnych vecí a rodiny SR | Zároveň explicitne ustanoviť kto je daňovníkom dane z dedičstva pri nadobudnutí dedičstva do spoluvlastníctva. | Neakceptuje sa, osoba daňovníka je definovaná vo všeobecnej polohe a zahŕňa aj spoluvlastníka.
| ods. 2 | Ministerstvo spravodlivosti SR | Žiada vypustiť ods.2 z dôvodu znevýhodnenia fyzických osôb voči štátnym orgánom a právnickým osobám. | Neakceptuje sa. Zvýhodnenie určitej skupiny daňovníkov je odôvodnené ich prepojením na štátny rozpočet a ich osobitným postavením z celospoločenského hľadiska.
| ods. 2 | Ministerstvo práce, sociálnych vecí a rodiny SR | Navrhuje ustanoviť, že daňovníkom nie je fyzická osoba a právnická osoba poskytujúca sociálne služby podľa osobitného zákona. | Neakceptuje sa, nadobudnutie majetku dedením nesúvisí s poskytovaním odplatných sociálnych služieb a preto nie je opodstatnené rozšírenie oslobodenia od dane na tieto osoby.
| ods. 2 | Ministerstvo životného prostredia SR | Navrhuje doplniť ustanovenie o nové písmeno „h/ Daňovníkom dane nie je dedič, ak ním je dieťa poručiteľa a jeho potomkovia, manžel poručiteľa, rodičia poručiteľa a ostatní príbuzní v priamom rade. „ | Akceptovanie pripomienky závisí od rozhodnutia vlády SR a politickej vôle.
| ods. 2 písm. f/ | Ministerstvo výstavby a regionálneho rozvoja SR | Navrhuje nahradiť slová „vyšší územný celok“ slovami „samosprávny kraj“ aj v § 6 ods.3 písm. f/. | Neakceptuje sa, Ústava SR v Čl. 64 a nasl.  definuje vyšší územný celok.
§ 4 | | Zväz slovenských spotrebných družstiev | Navrhuje vypustiť zdanenie pre členov rodiny a v prípade ponechania, navrhuje zvýšiť nezdaniteľnú sumu na 5 mil. Sk. | Akceptovanie pripomienky závisí od rozhodnutia vlády SR a politickej vôle.
| ods. 2 | Ministerstvo kultúry SR | Odporúča zvážiť, či navrhované nezdaniteľné čiastky netreba s ohľadom na možné hodnoty nadobudnutého dedičstva zvýšiť. | Akceptovanie pripomienky závisí od rozhodnutia vlády SR a politickej vôle.
| ods. 2 | Ministerstvo životného prostredia SR | Žiada vypustiť písmeno a/. | Akceptovanie pripomienky závisí od rozhodnutia vlády SR a politickej vôle.
| ods. 2 | Ministerstvo výstavby a regionálneho rozvoja SR | Navrhuje, v II. skupine osôb zvýšiť nezdaniteľnú sumu minimálne na 500 tis. Sk a aby v III. skupine osôb bola suma 50 tis. Sk  nahradená slovami „vo výške preukázaných výdavkov za vyhotovenie znaleckého posudku. | Akceptovanie pripomienky závisí od rozhodnutia vlády SR a politickej vôle.
| ods. 2 | Úrad pre verejné obstarávanie | Navrhuje zvýšiť hranicu nezdaniteľnej sumy v I. skupine osôb do 5 mil. Sk a v II. skupine do 1 mil. Sk. | Akceptovanie pripomienky závisí od rozhodnutia vlády SR a politickej vôle.
| ods. 2 | Slovenský zväz spotrebných družstiev | Navrhuje zvýšiť hranicu nezdaniteľnej sumy v I. skupine osôb do 5 mil. Sk. | Akceptovanie pripomienky závisí od rozhodnutia vlády SR a politickej vôle.
| ods. 2 | Slovenský zväz bytových družstiev | Odporúča nezdaniteľné sumy upraviť nasledovne: a/ 4 mil. Sk, b/ 500 tis., c/ -. | Akceptovanie pripomienky závisí od rozhodnutia vlády SR a politickej vôle.
§ 6 | | Ministerstvo hospodárstva SR | Navrhuje, aby zámer vylúčiť zo zdanenia osoby uvedené v § 6 ods. 3 bol premietnutý do predmetu dane. Navrhuje upraviť nadobudnutie majetku darovaním do spoluvlastníctva všeobecne. | Neakceptuje sa, navrhované riešenie neovplyvní z vecného hľadiska zámer vyňať určitú skupinu daňovníkov zo zdanenia.
| ods. 2 | Ministerstvo spravodlivosti SR | Žiada vypustiť ods. 2 z dôvodu znevýhodnenia fyzických osôb voči štátnym orgánom a právnickým osobám. | Neakceptuje sa. Zvýhodnenie určitej skupiny daňovníkov je odôvodnené ich prepojením na štátny rozpočet, resp. rozpočty obcí a  ich osobitným postavením z celospoločenského hľadiska.
| ods. 2 | Ministerstvo práce, sociálnych vecí a rodiny SR | Žiada doplniť slová „spoločne a nerozdielne“ v záujme jednoznačného výkladu. | Neakceptuje sa, požadované riešenie je uvedené v spoločných ustanoveniach v § 20.
| ods. 3 | Asociácia zamestnávateľských zväzov a združení SR | Doplniť o písmeno h/ „h/ Daňovníkom dane z darovania nie je občianske združenie“. | Neakceptuje sa, požiadavka nie je opodstatnená. Dopĺňajú sa niektoré verejnoprospešné inštitúcie.
§ 7 | | Ministerstvo hospodárstva SR | Zásadne nesúhlasí so skrytým zvýšením základu dane z darovania vylúčením súčasného odpočtu dlhov, viaznúcich na darovanom majetku. | Akceptovanie pripomienky závisí od rozhodnutia vlády SR a politickej vôle.
| | Zväz slovenských spotrebných družstiev | Navrhuje vypustiť zdanenie pre členov rodiny a v prípade ponechania, navrhuje zvýšiť nezdaniteľnú sumu na 5 mil. Sk. | Akceptovanie pripomienky závisí od rozhodnutia vlády SR a politickej vôle.
| ods. 1 | Ministerstvo obrany SR | Zásadne žiada doplniť prvú vetu: „ a po odpočítaní preukázaných dlhov, ceny iných povinností a prípadnej čiastočnej odplaty“ a žiada vypustiť druhú vetu. | Akceptovanie pripomienky závisí od rozhodnutia vlády SR a politickej vôle.
| ods.1 | Zväz slovenských spotrebných družstiev | Žiada vypustiť navrhovaný koeficient. | Akceptovanie pripomienky závisí od rozhodnutia vlády SR a politickej vôle.
| ods. 2 | Úrad pre verejné obstarávanie | Navrhuje zvýšiť hranicu nezdaniteľnej sumy v I. skupine osôb do 5 mil. Sk a v II. skupine do 1 mil. Sk. | Akceptovanie pripomienky závisí od rozhodnutia vlády SR a politickej vôle.
§ 8 | | Ministerstvo hospodárstva SR | Pri zdaňovaní bytov alebo nebytových priestorov navrhuje použiť súčasne platné ustanovenie § 26a. | Neakceptuje sa, podľa Občianskeho zákonníka sú aj byty a nebytové priestory nehnuteľnými vecami.
| ods. 2 | Ministerstvo výstavby a regionálneho rozvoja SR | Zásadne žiada doplniť písmeno c/: „prvý prevod a prechod vlastníctva bytu v bytovom dome alebo vlastníctva bytu v rodinnom dome z vlastníctva stavebníka do vlastníctva fyzickej osoby alebo právnickej osoby“ s poznámkou pod čiarou zák. č. 50/1976 Zb. | Neakceptuje sa, prijatím návrhu by sa vytvorili nerovnaké podmienky pri prevode bytov a naviac  sadzba dane sa podľa návrhu podstatne znížila aj z týchto dôvodov.
| ods. 2 | Slovenský zväz bytových družstiev | Odporúča zapracovať písm. d/ tohto znenia „prvý prevod a prechod vlastníctva bytov, spoločných častí a spoločných zariadení z vlastníctva vlastníka stavby /bytového domu/ do vlastníctva vlastníka bytu do jedného roka od roka nasledujúceho po vydaní kolaudačného rozhodnutia.“ | Neakceptuje sa, prijatím návrhu by sa vytvorili nerovnaké podmienky pri prevode bytov a naviac  sadzba dane sa podľa návrhu podstatne znížila aj z týchto dôvodov.

§ 9

ods. 1

Ministerstvo hospodárstva SR

Navrhuje vypustiť pojem „zaopatrovacia zmluva“.

Zásadne žiada vypustiť z ustanovenia § 9 ods. 1 písm. c/  slová „a pri zabezpečení záväzku prevodom práva“ vrátane odkazu na poznámku pod čiarou č. 16.

Neakceptuje sa v súlade s § 51 Obč. zákonníka, ide o inú zmluvu , ktorej uzatvorenie právny poriadok pripúšťa.

Z hľadiska zmeny vlastníctva nehnuteľných vecí je potrebné túto situáciu právne riešiť.

| ods. 1, písm. b/ | Generálna prokuratúra SR | Zaopatrovacia zmluva nie je upravená v súčasne platnom právnom poriadku. Vzhľadom na to, že jej obsah záleží na vôli zmluvných strán a jej obsah a náležitosti neupravuje právny poriadok, nemožno s takouto zmluvou spájať právne následky. | Neakceptuje sa v súlade s § 51 Obč. zákonníka, ide o inú zmluvu , ktorej uzatvorenie právny poriadok pripúšťa.
| ods.3 | Asociácia leasingových spoločností SR | Navrhuje doplniť písm. e/ tohto znenia :“nájomca, ak nehnuteľná veci prechádza do jeho vlastníctva na základe nájomnej zmluvy s právom kúpy prenajatej veci a daň už bola zaplatená na začiatku zmluvného vzťahu“. | Neakceptuje sa, dvojité zdanenie neprichádza do úvahy so zreteľom na predmet dane.
| ods. 3 | Ministerstvo spravodlivosti SR | Žiada vypustiť ods. 3 z dôvodu znevýhodnenia fyzických osôb voči štátnym orgánom a právnickým osobám. | Neakceptuje sa, zvýhodnenie určitej skupiny daňovníkov je odôvodnené ich prepojením na štátny rozpočet a ich osobitným postavením z celospoločenského hľadiska.
§ 11 | ods. 1 písm. b/ | Slovenský zväz bytových družstiev, Asociácia zamestnávateľských zväzov a združení SR | Navrhuje nahradiť slovo „dva“ slovom „päť“. | Neakceptuje sa, ide o súlad s Občianskym zákonníkom.
§ 12 | | Ministerstvo hospodárstva SR | Zásadne nesúhlasí so zavedením dane z dedičstva v I. skupine osôb a so zvyšovaním sadzieb dane z dedičstva a dane z darovania. Navrhuje zredukovať počet daňových pásiem v každej skupine maximálne na 5 so sadzbou dane z darovania v I. skupine 5%, v II. skupine daň z dedičstva a daň z darovania 10% a v III. skupine 20%. | Akceptovanie pripomienky závisí od rozhodnutia vlády SR a politickej vôle.
§ 15 | | Ministerstvo hospodárstva SR | Zásadne nesúhlasí s navrhovanou sadzbou dane a rozdeľovaním daňovníkov do skupín. Navrhované sadzby považuje za neprimerane vysoké. | Akceptovanie pripomienky závisí od rozhodnutia vlády SR a politickej vôle.
§ 16 | | Ministerstvo výstavby a regionálneho rozvoja SR | Zásadne žiada, aby správu dane z dedičstva, dane z darovania a dane z prevodu nehnuteľných vecí vykonávali obce. Nadväzne k tomu upraviť ustanovenia návrhu zákona. | Návrh bude možné komplexne realizovať v súlade s koncepciou decentralizácie verejnej správy až v II. etape.
§ 17 | ods. 1 | Ministerstvo spravodlivosti SR | Žiada nahradiť slová „príslušného orgánu“ slovom „súdu“. | Neakceptuje sa, je potrebné rešpektovať aj rozhodnutia iných orgánov.
| ods. 2 písm. c/ | Ministerstvo vnútra SR | Navrhuje zmenu ustanovenia takto “c/ právoplatného rozhodnutia katastrálneho úradu o povolení vkladu práva k nehnuteľnej veci x/ a dňom zápisu práva k nehnuteľnej veci do katastra nehnuteľností xx/“ s príslušnými odkazmi. | Neakceptuje sa, z návrhu zákona je zrejmé, kedy vzniká daňová povinnosť.
| ods. 3 | Ministerstvo hospodárstva SR | Zásadne nesúhlasí so znením § 17 ods. 3 písm. c/ a žiada ho vypustiť. | Neakceptuje sa,  vo väzbe na možnosť nadobudnutia vlastníctva nehnuteľnosti podľa § 553 Občianskeho zákonníka  treba upraviť aj vznik daňovej povinnosti.
| ods. 3 | Fond národného majetku SR | Navrhuje vypustiť písmeno c/ z dôvodu duplicity. | Neakceptuje sa, nejde o duplicitu.
§ 20 | | Ministerstvo obrany SR | Zásadne žiada prevziať úpravu podľa súčasne platného znenia zák. č. 318/1992 Zb. | Neakceptuje sa,  navrhované riešenie je analogické s inými daňami.
§ 21 | ods. 1 | Slovenský zväz spotrebných družstiev | Navrhuje ponechať súčasnú úpravu ustanovenia. | Neakceptuje sa,  navrhované riešenie je analogické s inými daňami.